title: Provedbena uredba Komisije (EU) 2019/1098 оd 26. lipnja 2019. o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja

text:
                  28.6.2019

                  HR

                  Službeni list Europske unije

                  L 175/11

         PROVEDBENA UREDBA KOMISIJE (EU) 2019/1098
         оd 26. lipnja 2019.
         o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
         uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (2), a posebno njezin članak 5. stavak 6. točku (a),
         budući da:

                     (1)

                     Uredbom Komisije (EZ) br. 1484/95 (3) utvrđena su detaljna pravila za provedbu sustava dodatnih uvoznih carina i određene su reprezentativne cijene u sektorima mesa peradi i jaja i za albumin iz jaja.

                     (2)

                     Iz redovitog praćenja podataka na temelju kojih se određuju reprezentativne cijene za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o podrijetlu.

                     (3)

                     Uredbu (EZ) br. 1484/95 stoga bi trebalo na odgovarajući način izmijeniti.

                     (4)

                     Budući da je potrebno osigurati što skoriju primjenu ove mjere nakon što ažurirani podaci postanu dostupni, ova Uredba treba stupiti na snagu na dan objave,

               DONIJELA JE OVU UREDBU:

            Članak 1.
            Prilog I. Uredbi (EZ) br. 1484/95 zamjenjuje se tekstom iz Priloga ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. lipnja 2019.

                  Za Komisiju,

                  u ime predsjednika,

               Jerzy PLEWA

                  Glavni direktor

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  SL L 150, 20.5.2014., str. 1.

            (3)  Uredba Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju reprezentativnih cijena u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (SL L 145, 29.6.1995., str. 47.).

            PRILOG

                     „PRILOG I.

                                 Oznaka KN

                                 Opis robe

                                 Reprezentativna cijena
                                 (EUR/100 kg)

                                 Jamstvo iz članka 3.
                                 (EUR/100 kg)

                                 Podrijetlo (1)

                                 0207 12 90

                                 Trupovi peradi vrste Gallus domesticus pod nazivom „65 % piletina”, zamrznuti

                                 126,8

                                 0

                                 AR

                                 0207 14 10

                                 Rezani dijelovi peradi vrste Gallus domesticus bez kostiju, zamrznuti

                                 240,5

                                 18

                                 AR

                                 206,5

                                 28

                                 BR

                                 215,5

                                 25

                                 TH

                                 1602 32 11

                                 Pripravci nekuhane peradi vrste Gallus domesticus

                                 296,6

                                 0

                                 BR

               ”

               (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.).


title: Provedbena uredba Komisije (EU) 2019/1099 оd 27. lipnja 2019. o izmjeni Provedbene uredbe Vijeća (EU) br. 412/2013 o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih stolnih i kuhinjskih proizvoda podrijetlom iz Narodne Republike Kine

text:
                  28.6.2019

                  HR

                  Službeni list Europske unije

                  L 175/14

         PROVEDBENA UREDBA KOMISIJE (EU) 2019/1099
         оd 27. lipnja 2019.
         o izmjeni Provedbene uredbe Vijeća (EU) br. 412/2013 o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih stolnih i kuhinjskih proizvoda podrijetlom iz Narodne Republike Kine
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1),
         uzimajući u obzir Provedbenu uredbu Vijeća (EU) br. 412/2013 od 13. svibnja 2013. o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih stolnih i kuhinjskih proizvoda podrijetlom iz Narodne Republike Kine (2), a posebno njezin članak 3.,
         budući da:
         A.   PRETHODNI POSTUPAK

                     (1)

                     Vijeće je 13. svibnja 2013. Provedbenom uredbom (EU) br. 412/2013 uvelo konačnu antidampinšku pristojbu na uvoz keramičkih stolnih i kuhinjskih proizvoda („stolni proizvodi”) podrijetlom iz Narodne Republike Kine („NRK”) u Uniju.

                     (2)

                     S obzirom na velik broj kineskih proizvođača izvoznika, Komisija je odabrala uzorak koji će biti predmet ispitnog postupka u skladu s člankom 17. Uredbe (EU) 2016/1036.

                     (3)

                     Vijeće je uvelo pojedinačne stope pristojbe na uvoz stolnih proizvoda u rasponu od 13,1 % do 23,4 % za trgovačka društva uključena u uzorak i ponderiranu prosječnu stopu od 17,9 % za ostala trgovačka društva koja surađuju, a nisu uključena u uzorak. Osim toga, na uvoz stolnih proizvoda iz svih ostalih trgovačkih društava iz Kine uvedena je stopa pristojbe od 36,1 %.

                     (4)

                     Popis proizvođača izvoznika koji surađuju iz Priloga I. Uredbi (EU) br. 412/2013 izmijenjen je Provedbenom uredbom Komisije (EU) br. 803/2014 (3) i Provedbenom uredbom Komisije (EU) br. 2017/2207 (4).

                     (5)

                     U skladu s člankom 3. Provedbene uredbe (EU) br. 412/2013, članak 1. stavak 2. te uredbe može se izmijeniti tako da se novom proizvođaču izvozniku odobri stopa pristojbe koja se primjenjuje na trgovačka društva koja surađuju, a nisu uključena u uzorak, odnosno ponderirana prosječna stopa pristojbe od 17,9 %, ako novi proizvođač izvoznik iz NRK-a dostavi dostatne dokaze Komisiji.

               B.   ZAHTJEV ZA TRETMAN NOVOG PROIZVOĐAČA IZVOZNIKA

                     (6)

                     Trgovačko društvo Fujian Dehua Sanfeng Ceramics Co. Ltd („podnositelj zahtjeva”) podnijelo je u svibnju 2018. zahtjev za odobrenje tretmana novog proizvođača izvoznika („tretman novog proizvođača izvoznika” ili „TNPI”) uz tvrdnju da je ispunio sva tri kriterija iz članka 3. Provedbene uredbe (EU) br. 412/2013.

                     (7)

                     Kako bi potkrijepio svoju tvrdnju, podnositelj zahtjeva Komisiji je dostavio odgovor na upitnik. Nakon analize odgovora na upitnik Komisija je zatražila dodatne informacije i popratne dokaze, koje je podnositelj zahtjeva i dostavio.

               C.   ANALIZA ZAHTJEVA

                     (8)

                     U pogledu uvjeta iz članka 3. točke (a) Provedbene uredbe (EU) br. 412/2013, odnosno da podnositelj zahtjeva nije izvozio predmetni proizvod u Uniju tijekom razdoblja ispitnog postupka, podnositelj zahtjeva dostavio je svoju knjigu mjesečnih izlaznih računa za razdoblje od 2011. do 2017. Iz nje je vidljivo da je predmetni proizvod stavio na tržište tek nakon razdoblja ispitnog postupka, u ožujku 2012. Taj je dokaz potkrijepio i knjigom međunarodnih izlaznih računa, u kojoj je navedeno da je podnositelj zahtjeva predmetni proizvod počeo izvoziti u SAD u ožujku 2012., a u srpnju 2012. u Uniju (Francuska).

                     (9)

                     Provjerom računa i dodatne prodajne dokumentacije nisu pronađeni dokazi o tome da je predmetni proizvod u Uniju izvezen prije tih datuma i/ili tijekom razdoblja ispitnog postupka. Stoga je, s obzirom na dostupne informacije i dokumentaciju, Komisija zaključila da podnositelj zahtjeva ispunjuje kriterij (a) iz članka 3. Provedbene uredbe (EU) br. 412/2013.

                     (10)

                     U pogledu uvjeta iz članka 3. točke (b) Provedbene uredbe (EU) br. 412/2013, Komisija je utvrdila da je do 2013. vlasnik podnositelja zahtjeva imao udjele u još dva trgovačka društva. Zatražena je i provjerena dokumentacija koja se odnosi na poslovni nastan i poslovnu djelatnost tih dvaju povezanih trgovačkih društava, uključujući njihove poslovne knjige te knjige ulaznih i izlaznih računa. Zatražena je i provjerena dokumentacija koja se odnosi na poslovni nastan i poslovnu djelatnost tih dvaju povezanih trgovačkih društava, uključujući prodaju i kupnju predmetnog proizvoda. Na temelju dostavljene dokumentacije nisu utvrđene daljnje komercijalne ni operativne veze s izvoznicima ili proizvođačima iz NRK-a na koje se primjenjuju antidampinške mjere. Štoviše, jednom od povezanih trgovačkih društava 2017. odobren je tretman novog proizvođača izvoznika (5). Komisija je stoga zaključila da je podnositelj zahtjeva ispunio uvjet iz članka 3. točke (b) Provedbene uredbe (EU) br. 412/2013.

                     (11)

                     Kad je riječ o uvjetima utvrđenima u članku 3. točki (c) Provedbene uredbe (EU) br. 412/2013, Komisija je utvrdila, na temelju dostavljene dokumentacije, da je podnositelj zahtjeva nakon razdoblja ispitnog postupka doista izvozio predmetni proizvod u Uniju. Podnositelj zahtjeva dostavio je, zajedno s dodatnom prodajnom dokumentacijom za transakciju u listopadu 2017., ugovore o prodaji potpisane s kupcem u Njemačkoj. Komisija je stoga zaključila da je podnositelj zahtjeva ispunio uvjet iz članka 3. točke (c) Provedbene uredbe (EU) br. 412/2013.

                     (12)

                     Industrija Unije nije dostavila dokaze/informacije o tome da podnositelj zahtjeva nije ispunio bilo koji od tih triju kriterija.

               D.   ZAKLJUČAK

                     (13)

                     Komisija je zaključila da je podnositelj zahtjeva ispunio tri kriterija potrebna da bi ga se smatralo novim proizvođačem izvoznikom. Stoga je odlučeno da bi podnositelju zahtjeva trebalo odobriti tretman novog proizvođača izvoznika te bi stoga njegov naziv trebalo dodati na popis trgovačkih društava koja surađuju, a nisu uključena u uzorak iz Priloga I. Provedbenoj uredbi (EU) br. 412/2013.

               E.   OBJAVA

                     (14)

                     Podnositelj zahtjeva i industrija Unije obaviješteni su o bitnim činjenicama i razmatranjima na temelju kojih se smatralo primjerenim trgovačkom društvu Fujian Dehua Sanfeng Ceramics Co. Ltd odobriti stopu antidampinške pristojbe koja se primjenjuje na kineske proizvođače izvoznike koji surađuju, a nisu uključeni u uzorak.

                     (15)

                     Strankama je omogućeno podnošenje primjedbi. Nije zaprimljena nijedna primjedba.

                     (16)

                     Mjere predviđene ovom Uredbom u skladu su s mišljenjem Odbora osnovanog člankom 15. stavkom 1. osnovne uredbe,

               DONIJELA JE OVU UREDBU:

            Članak 1.
            U Prilogu I. Provedbenoj uredbi (EU) br. 412/2013 sljedeće trgovačko društvo dodaje se na popis kineskih proizvođača izvoznika koji surađuju, a nisu uključeni u uzorak:

                        Trgovačko društvo

                        Dodatna oznaka TARIC

                        Fujian Dehua Sanfeng Ceramics Co. Ltd

                        C485

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. lipnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 176, 30.6.2016., str. 21.

            (2)  SL L 131, 15.5.2013., str. 1.

            (3)  Provedbena uredba Komisije (EU) br. 803/2014 оd 24. srpnja 2014. o izmjeni Provedbene uredbe Vijeća (EU) br. 412/2013 o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih stolnih i kuhinjskih proizvoda podrijetlom iz Narodne Republike Kine (SL L 219, 25.7.2014., str. 33.).

            (4)  Provedbena uredba Komisije (EU) 2017/2207 оd 29. studenoga 2017. o izmjeni Provedbene uredbe Vijeća (EU) br. 412/2013 o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih stolnih i kuhinjskih proizvoda podrijetlom iz Narodne Republike Kine (SL L 314, 30.11.2017., str. 31.).

            (5)  SL L 314, 30.11.2017., str. 31.


title: Provedbena uredba Komisije (EU) 2019/1100 оd 27. lipnja 2019. o neproduljenju odobrenja aktivne tvari desmedifam u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011 (Tekst značajan za EGP.)

text:
                  28.6.2019

                  HR

                  Službeni list Europske unije

                  L 175/17

         PROVEDBENA UREDBA KOMISIJE (EU) 2019/1100
         оd 27. lipnja 2019.
         o neproduljenju odobrenja aktivne tvari desmedifam u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1. i članak 78. stavak 2.,
         budući da:

                     (1)

                     Direktivom Komisije 2004/58/EZ (2) desmedifam je uvršten u Prilog I. Direktivi Vijeća 91/414/EEZ (3) kao aktivna tvar.

                     (2)

                     Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

                     (3)

                     Odobrenje aktivne tvari desmedifam, kako je navedena u dijelu A Priloga Provedbenoj uredbi (EU) br. 540/2011, istječe 31. srpnja 2020.

                     (4)

                     Zahtjev za produljenje odobrenja aktivne tvari desmedifam podnesen je u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.

                     (5)

                     Podnositelj zahtjeva dostavio je dodatnu dokumentaciju u skladu s člankom 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.

                     (6)

                     Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga 21. prosinca 2016. Europskoj agenciji za sigurnost hrane („Agencija”) i Komisiji.

                     (7)

                     Agencija je izvješće o ocjeni produljenja dostavila na podnošenje primjedbi podnositelju zahtjeva i državama članicama te je primljene primjedbe proslijedila Komisiji. Agencija je usto sažetak dodatne dokumentacije učinila dostupnim javnosti.

                     (8)

                     Agencija je 10. siječnja 2018. Komisiji dostavila zaključak (6) o tome može li se očekivati da desmedifam ispunjava mjerila za odobravanje iz članka 4. Uredbe (EZ) br. 1107/2009.

                     (9)

                     Agencija je utvrdila konkretne bojazni. Konkretno, nije bilo moguće isključiti izloženost potrošača i/ili stoke ostacima koji sadržavaju slobodni i/ili konjugirani anilin (razvrstan kao mutagena tvar 2. kategorije i karcinogena tvar 2. kategorije) i izloženost potrošača ostacima koji sadržavaju 4-aminofenol (razvrstan kao mutagena tvar 2. kategorije) putem proizvoda životinjskog podrijetla. Osim toga, Agencija je zaključila da je utvrđen visok dugoročni rizik pri svim vrstama reprezentativne uporabe za sisavce, osim za sisavce koji se hrane kukcima, u slučajevima kada način uporabe uključuje samo jednu primjenu. Visok dugoročni rizik za ptice utvrđen je za reprezentativne uporabe u šećernoj/stočnoj repi, u slučajevima kada način uporabe uključuje dvije ili tri primjene.

                     (10)

                     Nadalje, Agencija je zaključila i da na temelju raspoloživih informacija nije moguće dovršiti ocjenu svojstava endokrine disrupcije.

                     (11)

                     Komisija je pozvala podnositelja zahtjeva da podnese primjedbe o zaključku Agencije i, u skladu s člankom 14. stavkom 1. trećim podstavkom Provedbene uredbe (EU) br. 844/2012, o nacrtu izvješća o produljenju. Podnositelj zahtjeva podnio je primjedbe, koje su pažljivo pregledane.

                     (12)

                     Međutim, unatoč argumentima koje je iznio podnositelj zahtjeva, bojazni u pogledu te aktivne tvari nisu se mogle ukloniti.

                     (13)

                     Stoga za jednu ili više reprezentativnih uporaba najmanje jednog sredstva za zaštitu bilja nije utvrđeno da su mjerila za odobravanje predviđena člankom 4. Uredbe (EZ) br. 1107/2009 ispunjena. Stoga je primjereno ne produljiti odobrenje za aktivnu tvar desmedifam u skladu s člankom 20. stavkom 1. točkom (b) te uredbe.

                     (14)

                     Provedbenu uredbu (EU) br. 540/2011 trebalo bi stoga na odgovarajući način izmijeniti.

                     (15)

                     Državama članicama trebalo bi dati vremena da oduzmu odobrenja za sredstva za zaštitu bilja koja sadržavaju desmedifam.

                     (16)

                     U slučaju sredstava za zaštitu bilja koja sadržavaju desmedifam, ako države članice u skladu s člankom 46. Uredbe (EZ) br. 1107/2009 odobre razdoblje odgode, to bi razdoblje trebalo isteći najkasnije 1. srpnja 2020.

                     (17)

                     Provedbenom uredbom Komisije (EU) 2019/707 (7) rok valjanosti odobrenja za desmedifam produljen je do 31. srpnja 2020. kako bi se postupak produljenja odobrenja te tvari mogao završiti prije isteka roka valjanosti odobrenja. Međutim, s obzirom na to da je odluka o neproduljenju odobrenja donesena prije novog datuma isteka odobrenja, ova bi se Uredba trebala početi primjenjivati što prije.

                     (18)

                     Ovom se Uredbom ne dovodi u pitanje ponovno podnošenje zahtjeva za odobrenje desmedifama u skladu s člankom 7. Uredbe (EZ) br. 1107/2009.

                     (19)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Neproduljenje odobrenja aktivne tvari
            Odobrenje aktivne tvari desmedifam ne produljuje se.

            Članak 2.
            Izmjena Provedbene uredbe (EU) br. 540/2011
            U dijelu A Priloga Provedbenoj uredbi (EU) br. 540/2011 redak 86. o desmedifamu briše se.

            Članak 3.
            Prijelazne mjere
            Države članice oduzimaju odobrenja za sredstva za zaštitu bilja koja sadržavaju desmedifam kao aktivnu tvar najkasnije 1. siječnja 2020.

            Članak 4.
            Razdoblje odgode
            Sva razdoblja odgode koja države članice odobre u skladu s člankom 46. Uredbe (EZ) br. 1107/2009 moraju isteći najkasnije 1. srpnja 2020.

            Članak 5.
            Stupanje na snagu
            Ova Uredba stupa na snagu trećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. lipnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 309, 24.11.2009., str. 1.

            (2)  Direktiva Komisije 2004/58/EZ od 23. travnja 2004. o izmjeni Direktive Vijeća 91/414/EEZ radi uvrštavanja aktivnih tvari alfa-cipermetrin, benalaksil, bromoksinil, desmedifam, ioksinil i fenmedifam (SL L 120, 24.4.2004., str. 26.).

            (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

            (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            (6)  EFSA (Europska agencija za sigurnost hrane), 2018. Conclusion on the peer review of the pesticide risk assessment of the active substance desmedipham (Zaključak o stručnom pregledu procjene rizika od pesticida koji sadržavaju aktivnu tvar desmedifam), EFSA Journal 2018.; 16(1):5150 https://www.efsa.europa.eu/en/efsajournal/pub/5150.

            (7)  Provedbena uredba Komisije (EU) 2019/707 оd 7. svibnja 2019. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari alfa-cipermetrin, beflubutamid, benalaksil, bentiavalikarb, bifenazat, boskalid, bromoksinil, kaptan, ciazofamid, desmedifam, dimetoat, dimetomorf, diruon, etefon, etoksazol, famoksadon, fenamifos, flumioksazin, fluoksastrobin, folpet, foramsulfuron, formetanat, metalaksil-m, metiokarb, metribuzin, milbemektin, Paecilomyces lilacinus soj 251, fenmedifam, fosmet, pirimifos-metil, propamokarb, protiokonazol, s-metolaklor i tebukonazol (SL L 120, 8.5.2019., str. 16.).


title: Provedbena uredba Komisije (EU) 2019/1101 оd 27. lipnja 2019. o produljenju odobrenja aktivne tvari tolklofos-metil u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011 (Tekst značajan za EGP.)

text:
                  28.6.2019

                  HR

                  Službeni list Europske unije

                  L 175/20

         PROVEDBENA UREDBA KOMISIJE (EU) 2019/1101
         оd 27. lipnja 2019.
         o produljenju odobrenja aktivne tvari tolklofos-metil u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1.,
         budući da:

                     (1)

                     Direktivom Komisije 2006/39/EZ (2) tolklofos-metil uvršten je u Prilog I. Direktivi Vijeća 91/414/EEZ (3) kao aktivna tvar.

                     (2)

                     Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

                     (3)

                     Odobrenje aktivne tvari tolklofos-metil, kako je navedeno u dijelu A Priloga Provedbenoj uredbi (EU) br. 540/2011, istječe 30. travnja 2020.

                     (4)

                     Zahtjev za produljenje odobrenja tolklofos-metila podnesen je u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom. Podnositelj zahtjeva dostavio je dopunsku dokumentaciju u skladu s člankom 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.

                     (5)

                     Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga 11. studenoga 2016. Europskoj agenciji za sigurnost hrane („Agencija”) i Komisiji.

                     (6)

                     Agencija je izvješće o ocjeni produljenja dostavila na podnošenje primjedbi podnositeljima zahtjeva i državama članicama te je primljene primjedbe proslijedila Komisiji. Agencija je usto sažetak dodatne dokumentacije učinila dostupnim javnosti.

                     (7)

                     Agencija je 8. prosinca 2017. Komisiji dostavila zaključak (6) o tome može li se pretpostaviti da tolklofos-metil ispunjava mjerila za odobravanje iz članka 4. Uredbe (EZ) br. 1107/2009. Agencija je 5. listopada 2018. donijela izmijenjenu verziju tog zaključka i ponovno je objavila 15. studenoga 2018., uz obrazloženje o djelomično prihvatljivom riziku za vodene organizme (jedan od triju scenarija modela FOCUS smatra se prihvatljivim) za reprezentativne uporabe u ukrasnim kulturama za zaštićene strukture. Prvotna verzija zaključaka uklonjena je iz lista EFSA Journal. Komisija je 24. listopada 2018. Stalnom odboru za bilje, životinje, hranu i hranu za životinje dostavila nacrt izvješća o produljenju odobrenja za tolklofos-metil.

                     (8)

                     S obzirom na kriterije za utvrđivanje svojstava endokrine disrupcije uvedene Uredbom Komisije (EU) 2018/605 (7), Agencija na temelju činjenice da nije bilo dokaza endokrinih učinaka in vivo zaključuje da je vrlo mala vjerojatnost da je tolklofos-metil endokrini disruptor. Komisija stoga zaključuje da se tolklofos-metil ne treba smatrati tvari sa svojstvima endokrine disrupcije.

                     (9)

                     Komisija je pozvala podnositelja zahtjeva da podnese primjedbe o izmijenjenoj verziji zaključka Agencije i, u skladu s člankom 14. stavkom 1. trećim podstavkom Provedbene uredbe (EU) br. 844/2012, o nacrtu izvješća o ponovnoj ocjeni. Podnositelj zahtjeva podnio je primjedbe, koje su pažljivo pregledane.

                     (10)

                     Za jednu ili više reprezentativnih uporaba najmanje jednog sredstva za zaštitu bilja koje sadržava tolklofos-metil utvrđeno je da su mjerila za odobrenje predviđena člankom 4. Uredbe (EZ) br. 1107/2009 ispunjena.

                     (11)

                     Stoga je primjereno produljiti odobrenje aktivne tvari tolklofos-metil.

                     (12)

                     U skladu s člankom 14. stavkom 1. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, utvrditi određene uvjete i ograničenja. Posebno je primjereno ograničiti uporabu sredstava za zaštitu bilja koja sadržavaju tolklofos-metil odobravanjem njihove uporabe samo na ukrasnom bilju i krumpiru, kako bi se izloženost potrošača određenim metabolitima svela na najmanju mjeru te kako bi se smanjila izloženost vodenih organizama i divljih sisavaca toj tvari.

                     (13)

                     Procjena rizika za produljenje odobrenja tolklofos-metila temelji se na ograničenom broju reprezentativnih uporaba, no time se ne ograničavaju uporabe za koje se mogu odobriti sredstva za zaštitu bilja koja sadržavaju tolklofos-metil. Stoga je primjereno ukinuti ograničenje za uporabu te tvari isključivo kao fungicida.

                     (14)

                     Prilog Provedbenoj uredbi (EU) br. 540/2011 trebalo bi stoga na odgovarajući način izmijeniti.

                     (15)

                     Provedbenom uredbom Komisije (EU) 2019/168 (8) rok valjanosti odobrenja za tolklofos-metil produljen je do 30. travnja 2020. kako bi se postupak produljenja odobrenja te tvari mogao završiti prije isteka roka valjanosti odobrenja. Međutim, s obzirom na to da je odluka o produljenju odobrenja donesena prije novog datuma prestanka odobrenja, ova bi se Uredba trebala primjenjivati od 1. rujna 2019.

                     (16)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Produljenje odobrenja aktivne tvari
            Odobrenje aktivne tvari tolklofos-metil produljuje se kako je navedeno u Prilogu I.

            Članak 2.
            Izmjene Provedbene uredbe (EU) br. 540/2011
            Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.

            Članak 3.
            Stupanje na snagu i datum primjene
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. rujna 2019.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. lipnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 309, 24.11.2009., str. 1.

            (2)  Direktiva Komisije 2006/39/EZ od 12. travnja 2006. o izmjeni Direktive Vijeća 91/414/EEZ radi uvrštavanja klodinafopa, pirimikarba, rimsulfurona, tolklofos-metila i tritikonazola kao aktivnih tvari (SL L 104, 13.4.2006., str. 30.).

            (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

            (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            (6)  EFSA (Europska agencija za sigurnost hrane), 2018. Conclusion on the peer review of the pesticide risk assessment of the active substance tolclofos-methyl (Zaključak o stručnom pregledu procjene rizika od pesticida koji sadržavaju aktivnu tvar tolklofos-metil). EFSA Journal 2018.;16(1):5130 [25 str.]. doi: 10.2903/j.efsa.2018.5130.

            (7)  Uredba Komisije (EU) 2018/605 оd 19. travnja 2018. o izmjeni Priloga II. Uredbi (EZ) br. 1107/2009 utvrđivanjem znanstvenih kriterija za određivanje svojstava endokrine disrupcije (SL L 101, 20.4.2018., str. 33.).

            (8)  Provedbena uredba Komisije (EU) 2019/168 оd 31. siječnja 2019. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari abamektin, Bacillus subtilis (Cohn 1872) soj QST 713, Bacillus thuringiensis subsp. Aizawai, Bacillus thuringiensis subsp. israeliensis, Bacillus thuringiensis subsp. Kurstaki, Beauveria bassiana, benfluralin, klodinafop, klopiralid, Cydia pomonella Granulovirus (CpGV), ciprodinil, diklorprop-P, epoksikonazol, fenpiroksimat, fluazinam, flutolanil, fosetil, Lecanicillium muscarium, mepanipirim, mepikvat, Metarhizium anisopliae var. anisopliae, metkonazol, metrafenon, Phlebiopsis gigantea, pirimikarb, Pseudomonas chlororaphis soj MA 342, pirimetanil, Pythium oligandrum, rimsulfuron, spinosad, Streptomyces K61, tiakloprid, tolklofos-metil, Trichoderma asperellum, Trichoderma atroviride, Trichoderma gamsii, Trichoderma harzianum, triklopir, trineksapak, tritikonazol, Verticillium albo-atrum i ziram (SL L 33, 5.2.2019., str. 1.).

            PRILOG I.

                        Uobičajeni naziv, identifikacijski brojevi

                        Kemijski naziv prema IUPAC-u

                        Čistoća (1)

                        Datum odobrenja

                        Prestanak odobrenja

                        Posebne odredbe

                        Tolklofos-metil
                        CAS br. 57018-04-9
                        CIPAC br. 479

                        O-2,6-dikloro-p-tolilO, O-dimetil fosforotioat
                        O-2,6-dikloro-4-metilfenil O, O-dimetil fosforotioat

                        ≥ 960 g/kg
                        Sljedeća nečistoća izaziva zabrinutost u toksikološkom smislu i ne smije prelaziti sljedeću razinu u tehničkom materijalu:
                        Metanol: najviše 1 g/kg

                        1. rujna 2019.

                        31. kolovoza 2034.

                        Samo za uporabu na ukrasnom bilju i na krumpiru.
                        Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju odobrenja za tolklofos-metil, a posebice njegovi dodaci I. i II.
                        U toj ukupnoj ocjeni države članice moraju obratiti posebnu pozornost na sljedeće:

                                    —

                                    rizik za vodene organizme i sisavce,

                                    —

                                    rizik za potrošače, posebno s obzirom na potencijalni rizik od metabolita DM-TM-CH2OH u krumpiru,

                                    —

                                    rizik za rukovatelje, radnike i druge prisutne osobe.

                              Uvjeti uporabe prema potrebi uključuju mjere za smanjenje rizika.

               (1)  Dodatni podaci o identifikaciji i specifikaciji aktivne tvari dostupni su u izvješću o produljenju.

            PRILOG II.
            Prilog Provedbenoj uredbi (EU) br. 540/2011 mijenja se kako slijedi:

                        1.

                        u dijelu A briše se unos 126. za tolklofos-metil;

                        2.

                        u dijelu B dodaje se sljedeći unos:

                                    Br.

                                    Uobičajeni naziv, identifikacijski brojevi

                                    Kemijski naziv prema IUPAC-u

                                    Čistoća (1)

                                    Datum odobrenja

                                    Prestanak odobrenja

                                    Posebne odredbe

                                    „138

                                    Tolklofos-metil
                                    CAS br. 57018-04-9
                                    CIPAC br. 479

                                    O-2,6-dikloro-p-tolilO, O-dimetil fosforotioat
                                    O-2,6-dikloro-4-metilfenil O, O-dimetil fosforotioat

                                    ≥ 960 g/kg
                                    Sljedeća nečistoća izaziva zabrinutost u toksikološkom smislu i ne smije prelaziti sljedeću razinu u tehničkom materijalu:
                                    Metanol: najviše 1 g/kg

                                    1. rujna 2019.

                                    31. kolovoza 2034.

                                    Samo za uporabu na ukrasnom bilju i na krumpiru.
                                    Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju odobrenja za tolklofos-metil, a posebice njegovi dodaci I. i II.
                                    U toj ukupnoj ocjeni države članice moraju obratiti posebnu pozornost na sljedeće:

                                                —

                                                rizik za vodene organizme i sisavce,

                                                —

                                                rizik za potrošače, posebno s obzirom na potencijalni rizik od metabolita DM-TM-CH2OH u krumpiru,

                                                —

                                                rizik za rukovatelje, radnike i druge prisutne osobe.

                                          Uvjeti uporabe prema potrebi uključuju mjere za smanjenje rizika.”

               (1)  Dodatni podaci o identifikaciji i specifikaciji aktivne tvari dostupni su u izvješću o produljenju.


title: Provedbena uredba Komisije (EU) 2019/1103 оd 27. lipnja 2019. o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom

text:
                  28.6.2019

                  HR

                  Službeni list Europske unije

                  L 175/31

         PROVEDBENA UREDBA KOMISIJE (EU) 2019/1103
         оd 27. lipnja 2019.
         o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1210/2003 od 7. srpnja 2003. o određenim posebnim ograničenjima gospodarskih i financijskih odnosa s Irakom i stavljanju izvan snage Uredbe (EZ) br. 2465/96 (1), a posebno njezin članak 11. točku (b),
         budući da:

                     (1)

                     U Prilogu III. Uredbi (EZ) br. 1210/2003 navode se javna tijela, društva i agencije te fizičke i pravne osobe, tijela i subjekti prijašnje iračke vlade na koje se odnosi zamrzavanje sredstava i ekonomskih izvora smještenih izvan Iraka na dan 22. svibnja 2003. na temelju te uredbe.

                     (2)

                     Odbor za sankcije Vijeća sigurnosti Ujedinjenih naroda odlučio je 24. lipnja 2019. izbrisati sedamnaest unosa s popisa osoba ili subjekata na koje bi se trebalo primjenjivati zamrzavanje sredstava i ekonomskih izvora.

                     (3)

                     Prilog III. Uredbi (EZ) br. 1210/2003 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog III. Uredbi Vijeća (EZ) br. 1210/2003 mijenja se kako je utvrđeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. lipnja 2019.

                  Za Komisiju,

                  u ime predsjednika,

                  Voditeljica Službe za instrumente vanjske politike

            (1)  SL L 169, 8.7.2003., str. 6.

            PRILOG
            U Prilogu III. Uredbi Vijeća (EZ) br. 1210/2003 brišu se sljedeći unosi:

                           „18.

                           AUTOMOBILE STATE ENTERPRISE. Adresa: Pored Andulus Square, off Nidal Street, P.O. Box 3270, Baghdad, Iraq.”

                           „30.

                           DIRECTORATE-GENERAL OF MEDICAL SUPPLIES (alias DIRECTORATE-GENERAL OF MEDICAL APPLIANCES). Adrese: (a) P.O. Box 17041, Baghdad, Iraq; (b) P.O. Box 17014, Al-Hurriya, Baghdad, Iraq.”

                           „33.

                           DIRECTORATE OF TRANSFORMERS PROJECT. Adresa: P.O. Box 21, Baquba, Diala, Iraq.”

                           „60.

                           IRAQI COMPANY FOR CARTON MANUFACTURIES. Adresa: P.O. Box 29029, Za'Faraniya, Baghdad, Iraq.”

                           „66.

                           IRAQI REFRESHMENT COMPANY. Adresa: P.O. Box 2339, Alwiyah, Za'Faraniya, Industrial Area, Baghdad, Iraq.”

                           „82.

                           MISHRAQ SULPHUR STATE ENTERPRISE. Adresa: P.O. Box 54, Al Ishraq-Ninawa, Mosul, Iraq.”

                           „103.

                           NORTHERN CEMENT STATE ENTERPRISE. Adresa: P.O. Box 1, Sulaimaniyah, Iraq.”

                           „114.

                           STATE BATTERY MANUFACTURING ESTABLISHMENT (alias STATE BATTERY MANUFACTURING ENTERPRISE). Adresa: P.O. Box 190, Al-Waziriyah, Safi El-Din, Al-Hilli St., Baghdad, Iraq.”

                           „120.

                           STATE COMPANY FOR PLASTIC BAGS INDUSTRIES IN TIKRIT. Adresa: P.O. Box 12, Muhafadha Salah Aldin, Tikrit, Iraq.”

                           „136.

                           STATE ENTERPRISE FOR GLASS AND CERAMIC INDUSTRIES. Adresa: Ramadi, Al Anbar, Iraq.”

                           „148.

                           STATE ENTERPRISE FOR RAW BUILDING MATERIALS. Adresa: P.O. Box 5890, Alwiya, pored Unknown Soldier, Saadoun Street, Baghdad, Iraq.”

                           „154.

                           STATE ENTERPRISE FOR WOOD INDUSTRIES. Adrese: (a) Abu Sukhair, P.O. Box 20, Najaf, Iraq; (b) Manadhira, Al-Najaf, Iraq.”

                           „182.

                           STATE ORGANISATION FOR INDUSTRIAL DEVELOPMENT. Adresa: Khullani Square, Khulafa St., Baghdad, Iraq.”

                           „187.

                           STATE ORGANISATION FOR ROADS AND BRIDGES (alias (a) STATE ESTABLISHMENT OF BRIDGES CONSTRUCTION, (b) STATE ESTABLISHMENT FOR MIDDLE AREA (ROADS), (c) STATE ESTABLISHMENT OF CONSTRUCTION OF ROADS (SOUTHERN AREA), (d) STATE ESTABLISHMENT OF CONSTRUCTION OF ROADS (NORTHERN AREA), (e) STATE ESTABLISHMENT OF CONSTRUCTION OF ROADS (MIDDLE AREA AROUND ELPHURATE), (f) STATE ESTABLISHMENT OF EXPRESSWAY ROADS). Adrese: (a) Karradat Mariam, Karkh, P.O. Box 917, Baghdad, Iraq; (b) Nassiryah, Iraq; (c) Kirkuk, Iraq; (d) Hilla, Iraq; (e) Yousufia, Iraq.”

                           „185.

                           STATE ORGANISATION FOR MINERALS. Adresa: P.O. Box 2330, Sa'doon Street, Baghdad, Iraq.”

                           „27.

                           DIRECTORATE-GENERAL OF GENERATION AND TRANSMISSION OF ELECTRICITY. Adresa: P.O. Box 1058, Al-Masbah, Building 4/356, Baghdad, Iraq.”

                           „89.

                           NASSIRITYAH THERMAL POWER STATION. Adresa: P.O. Box 31, Nassiriyah, Iraq.”


title: Provedbena uredba Komisije (EU) 2019/1288 оd 25. srpnja 2019. o upisu naziva u registar zajamčeno tradicionalnih specijaliteta „Rögös túró” (ZTS)

text:
                  1.8.2019

                  HR

                  Službeni list Europske unije

                  L 203/1

         PROVEDBENA UREDBA KOMISIJE (EU) 2019/1288
         оd 25. srpnja 2019.
         o upisu naziva u registar zajamčeno tradicionalnih specijaliteta „Rögös túró” (ZTS)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (b) Uredbe (EU) br. 1151/2012, zahtjev Mađarske za upis naziva „Rögös túró” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Rögös túró” potrebno je upisati u registar,

               DONIJELA JE OVU UREDBU:

            Članak 1.
            Naziv „Rögös túró” (ZTS) upisuje se u registar.
            Naziv iz prvog stavka odnosi se na proizvod iz razreda 1.3. Sirevi iz Priloga XI. Provedbene uredbe Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 25. srpnja 2019.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 343, 14.12.2012., str. 1.

            (2)  SL C 111, 25.3.2019., str. 5.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2019/1289 оd 31. srpnja 2019. o odobrenju L-valina dobivenog od Corynebacterium glutamicum KCCM 11201P kao dodatka hrani za sve životinjske vrste (Tekst značajan za EGP.)

text:
                  1.8.2019

                  HR

                  Službeni list Europske unije

                  L 203/2

         PROVEDBENA UREDBA KOMISIJE (EU) 2019/1289
         оd 31. srpnja 2019.
         o odobrenju L-valina dobivenog od Corynebacterium glutamicum KCCM 11201P kao dodatka hrani za sve životinjske vrste
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                     (2)

                     U skladu s člankom 7. Uredbe (EZ) br. 1831/2003 podnesen je zahtjev za odobrenje L-valina. Uz zahtjev su priloženi podaci i dokumenti propisani člankom 7. stavkom 3. te uredbe.

                     (3)

                     Zahtjev se odnosi na odobrenje L-valina dobivenog od Corynebacterium glutamicum KCCM 11201P kao dodatka hrani za sve životinjske vrste i njegovo razvrstavanje u kategoriju dodataka „nutritivni dodaci”.

                     (4)

                     Europska agencija za sigurnost hrane („Agencija”) u svojem je mišljenju od 28. studenoga 2018. (2) zaključila da u predloženim uvjetima uporabe L-valin dobiven od Corynebacterium glutamicum KCCM 11201P, kada se koristi kao dodatak prehrani u odgovarajućim količinama, nema štetan učinak na zdravlje životinja, zdravlje ljudi ili na okoliš. Nadalje, Agencija je zaključila da se smatra djelotvornim izvorom esencijalne aminokiseline L-valin u prehrani životinja te da bi taj dodatak, kako bi bio učinkovit u preživača, trebao biti zaštićen od razgradnje u buragu. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena te tvari pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu te tvari kako je navedeno u Prilogu ovoj Uredbi.

                     (6)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Tvar navedena u Prilogu, koji pripada kategoriji dodataka „nutritivni dodaci” i funkcionalnoj skupini „aminokiseline, njihove soli i analogne tvari”, odobrava se kao dodatak hrani za životinje pod uvjetima utvrđenima u Prilogu.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 31. srpnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 268, 18.10.2003., str. 29.

            (2)  EFSA Journal 2019.; 17(1):5538.

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        mg/kg potpune krmne smjese s udjelom vlage od 12 %

                           Kategorija nutritivnih dodataka hrani za životinje. Funkcionalna skupina: aminokiseline, njihove soli i analogne tvari.

                        3c371

                        —

                        L-valin

                           Sastav dodatka:

                        Prašak s najmanjom količinom L-valina od 98 % (na osnovi suhe tvari) i najvećim dopuštenim udjelom vode od 1,5 %

                           Karakteristike aktivne tvari:

                        L-valin ((2S)-2-amino-3-metilbutanska kiselina) dobiven odCorynebacterium glutamicum KCCM 11201P
                        Kemijska formula: C5H11NO2

                        CAS broj: 72-18-4

                           Analitička metoda
                            (1)

                        Za identifikaciju L-valina u dodatku hrani za životinje:

                                    —

                                    Food Chemical Codex, „monografija o L-valinu”

                              Za kvantifikaciju valina u dodatku hrani za životinje:

                                    —

                                    metoda ionsko-izmjenjivačke kromatografije u kombinaciji s derivatizacijom nakon kolone i fotometrijskom detekcijom (IEC-VIS)

                              Za kvantifikaciju valina u premiksima, krmivima i krmnim smjesama:

                                    —

                                    metoda ionsko-izmjenjivačke kromatografije u kombinaciji s derivatizacijom nakon kolone i fotometrijskom detekcijom (IEC-VIS), Uredba Komisije (EZ) br. 152/2009 (Prilog III., F)

                              Za kvantifikaciju valina u vodi:

                                    —

                                    ionsko-izmjenjivačka kromatografija u kombinaciji s derivatizacijom nakon kolone i optičkom detekcijom (IEC-VIS/FD)

                        Sve vrste

                        —

                                    1.

                                    L-valin može se staviti na tržište i upotrebljavati kao dodatak u obliku pripravka.

                                    2.

                                    Dodatak se može upotrebljavati u vodi za piće.

                                    3.

                                    U uputama za uporabu dodatka i premiksa potrebno je navesti uvjete skladištenja, stabilnost pri toplinskoj obradi i stabilnost u vodi za piće.

                                    4.

                                    Na oznaci dodatka i premiksa navodi se sljedeće: „Pri dodavanju L-valina, osobito ako se daje u vodu za piće, treba voditi računa o svim esencijalnim i uvjetno esencijalnim aminokiselinama kako bi se izbjegla neravnoteža.”

                        21. kolovoza 2029.

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena Uredba Komisije (EU) 2019/1757 оd 23. listopada 2019. o izmjeni Priloga I. Provedbenoj uredbi (EU) 2018/659 u pogledu uvrštenja Ujedinjene Kraljevine Velike Britanije i Sjeverne Irske i njezinih krunskih posjeda na popis trećih zemalja i dijelova državnog područja trećih zemalja iz kojih je odobren ulazak živih kopitara te sjemena, jajnih stanica i zametaka kopitara u Uniju (Tekst značajan za EGP)

text:
                  24.10.2019

                  HR

                  Službeni list Europske unije

                  L 270/60

         PROVEDBENA UREDBA KOMISIJE (EU) 2019/1757
         оd 23. listopada 2019.
         o izmjeni Priloga I. Provedbenoj uredbi (EU) 2018/659 u pogledu uvrštenja Ujedinjene Kraljevine Velike Britanije i Sjeverne Irske i njezinih krunskih posjeda na popis trećih zemalja i dijelova državnog područja trećih zemalja iz kojih je odobren ulazak živih kopitara te sjemena, jajnih stanica i zametaka kopitara u Uniju
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (1), a posebno njezin članak 3. stavak 2. i članak 9. stavak 1. točku (c),
         uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (2), a posebno njezin članak 17. stavak 3.,
         uzimajući u obzir Direktivu Vijeća 2009/156/EZ od 30. studenoga 2009. o uvjetima zdravlja životinja kojima se uređuje premještanje i uvoz kopitara iz trećih zemalja (3), a posebno njezin članak 2. točku i., članak 12. stavke 1., 4. i 5., članak 13. stavak 2. te članke 15., 16., 17. i 19.,
         budući da:

                     (1)

                     Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji (UEU). Europsko vijeće donijelo je 11. travnja 2019. u dogovoru s Ujedinjenom Kraljevinom Odluku (EU) 2019/584 (4) o produljenju razdoblja iz članka 50. stavka 3. UEU-a. U skladu s tom odlukom razdoblje iz članka 50. stavka 3. UEU-a dodatno je produljeno do 31. listopada 2019. Stoga će se pravo Unije prestati primjenjivati na Ujedinjenu Kraljevinu i u njoj od 1. studenoga 2019. („datum povlačenja”).

                     (2)

                     Direktivom 2009/156/EZ utvrđuju se uvjeti zdravlja životinja kojima se uređuje uvoz kopitara u Uniju. Njome se utvrđuje da se u Uniju mogu uvoziti samo kopitari koji dolaze iz treće zemlje ili njezina dijela s popisa trećih zemalja koji je sastavljen u skladu s tom direktivom i koje prati zdravstveni certifikat koji odgovara obrascu koji je također sastavljen u skladu s tom direktivom.

                     (3)

                     Direktivom 92/65/EEZ utvrđuju se uvjeti zdravlja životinja kojima se uređuje uvoz sjemena, jajnih stanica i zametaka kopitara u Uniju. Njome se utvrđuje da se u Uniju mogu uvoziti samo proizvodi koji dolaze iz treće zemlje ili njezina dijela s popisa trećih zemalja koji je sastavljen u skladu s tom direktivom i koje prati zdravstveni certifikat koji odgovara obrascu koji je također sastavljen u skladu s tom direktivom. Zdravstvenim certifikatom mora se potvrditi da predmetni proizvodi potječu iz odobrenih centara za skupljanje i pohranu ili skupina za skupljanje i proizvodnju koje nude jamstva barem jednakovrijedna onima uspostavljenima u poglavlju I. Priloga D toj direktivi.

                     (4)

                     Provedbenom uredbom Komisije (EU) 2018/659 (5) utvrđuje se, među ostalim, popis trećih zemalja i dijelova državnog područja trećih zemalja iz kojih države članice odobravaju ulazak živih kopitara te sjemena, jajnih stanica i zametaka kopitara.

                     (5)

                     Ujedinjena Kraljevina Velike Britanije i Sjeverne Irske pružila je potrebna jamstva da će zajedno sa svojim krunskim posjedima od datuma povlačenja za određene proizvode ispunjavati uvjete utvrđene u direktivama 2009/156/EZ i 92/65/EEZ i Provedbenoj uredbi (EU) 2018/659 za ulazak pošiljaka kopitara te sjemena, jajnih stanica i zametaka kopitara u Uniju tako što će ostati usklađena sa zakonodavstvom Unije tijekom početnog razdoblja od najmanje devet mjeseci.

                     (6)

                     Stoga, uzimajući u obzir navedena posebna jamstva koja je pružila Ujedinjena Kraljevina Velike Britanije i Sjeverne Irske, a kako bi se izbjegli nepotrebni poremećaji u trgovini nakon datuma povlačenja, Ujedinjenu Kraljevinu Velike Britanije i Sjeverne Irske i njezine krunske posjede trebalo bi uvrstiti na popis trećih zemalja i dijelova državnog područja trećih zemalja utvrđenih u Prilogu I. Provedbenoj uredbi (EU) 2018/659 iz kojih je odobren ulazak živih kopitara te sjemena, jajnih stanica i zametaka kopitara.

                     (7)

                     Kada je riječ o zdravstvenom statusu kopitara u Ujedinjenoj Kraljevini Velike Britanije i Sjeverne Irske i njezinim krunskim posjedima, te bi zemlje trebalo razvrstati u sanitarnu skupinu A te bi trebalo dopustiti ulazak svih kategorija kopitara.

                     (8)

                     Prilog I. Provedbenoj uredbi (EU) 2018/659 trebalo bi stoga na odgovarajući način izmijeniti.

                     (9)

                     Ova bi se Uredba trebala primjenjivati od 1. studenoga 2019., osim ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.

                     (10)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog I. Provedbenoj uredbi (EU) 2018/659 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. studenoga 2019.
            Međutim, ne primjenjuje se ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. listopada 2019.

                  Za Komisiju

                  Predsjednik

               Jean-Claude JUNCKER

            (1)  SL L 268, 24.9.1991., str. 56.

            (2)  SL L 268, 14.9.1992., str. 54.

            (3)  SL L 192, 23.7.2010., str. 1.

            (4)  Odluka Europskog vijeća (EU) 2019/584, donesena u dogovoru s Ujedinjenom Kraljevinom, od 11. travnja 2019. o produljenju razdoblja iz članka 50. stavka 3. UEU-a (SL L 101, 11.4.2019., str. 1.).

            (5)  Provedbena uredba Komisije (EU) 2018/659 оd 12. travnja 2018. o uvjetima za ulazak u Uniju živih kopitara te sjemena, jajnih stanica i zametaka kopitara (SL L 110, 30.4.2018., str. 1.).

            PRILOG
            Tablica iz Priloga I. Provedbenoj uredbi (EU) 2018/659 mijenja se kako slijedi:

                        (a)

                        umeću se sljedeći reci nakon unosa za Falklandske Otoke:

                                    „GB

                                    Ujedinjena Kraljevina Velike Britanije i Sjeverne Irske

                                    GB-0

                                    Cijela zemlja

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X

                                    GG

                                    Guernsey

                                    GG-0

                                    Cijela zemlja

                                    A

                                    X

                                    X

                                    X

                                    X

                                    X”

                        (b)

                        umeće se sljedeći redak nakon unosa za Izrael:

                                    „IM

                                    Otok Man

                                    IM-0

                                    Cijela zemlja

                                    A

                                    X

                                    X

                                    X

                                    X

                                    X”

                        (c)

                        umeće se sljedeći redak nakon unosa za Island:

                                    „JE

                                    Jersey

                                    JE-0

                                    Cijela zemlja

                                    A

                                    X

                                    X

                                    X

                                    X

                                    X”


title: Provedbena uredba Komisije (EU) 2019/1758 оd 23. listopada 2019. o izmjeni Priloga III. Uredbi (EZ) br. 1251/2008 u pogledu uvrštenja Ujedinjene Kraljevine Velike Britanije i Sjeverne Irske i njezinih krunskih posjeda na popis trećih zemalja, državnih područja, zona ili kompartmenta iz kojih je odobreno unošenje pošiljaka životinja akvakulture u Europsku uniju (Tekst značajan za EGP)

text:
                  24.10.2019

                  HR

                  Službeni list Europske unije

                  L 270/63

         PROVEDBENA UREDBA KOMISIJE (EU) 2019/1758
         оd 23. listopada 2019.
         o izmjeni Priloga III. Uredbi (EZ) br. 1251/2008 u pogledu uvrštenja Ujedinjene Kraljevine Velike Britanije i Sjeverne Irske i njezinih krunskih posjeda na popis trećih zemalja, državnih područja, zona ili kompartmenta iz kojih je odobreno unošenje pošiljaka životinja akvakulture u Europsku uniju
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i suzbijanju određenih bolesti akvatičnih životinja (1), a posebno njezin članak 22. i članak 61. stavak 3.,
         budući da:

                     (1)

                     Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji (UEU). Europsko vijeće donijelo je 11. travnja 2019. u dogovoru s Ujedinjenom Kraljevinom Odluku (EU) 2019/584 (2) o produljenju razdoblja iz članka 50. stavka 3. UEU-a. U skladu s tom odlukom razdoblje iz članka 50. stavka 3. UEU-a dodatno je produljeno do 31. listopada 2019. Stoga će se pravo Unije prestati primjenjivati na Ujedinjenu Kraljevinu i u njoj od 1. studenoga 2019. („datum povlačenja”).

                     (2)

                     U Prilogu III. Uredbi Komisije (EZ) br. 1251/2008 (3) utvrđen je popis trećih zemalja, državnih područja, zona ili kompartmenta iz kojih je odobreno unošenje pošiljaka životinja akvakulture u Uniju.

                     (3)

                     Ujedinjena Kraljevina Velike Britanije i Sjeverne Irske pružila je potrebna jamstva da će zajedno sa svojim krunskim posjedima od datuma povlačenja za određene proizvode ispunjavati uvjete utvrđene u Uredbi (EZ) br. 1251/2008 za unošenje pošiljaka životinja akvakulture u Uniju, i to tako što će ostati usklađena sa zakonodavstvom Unije tijekom početnog razdoblja od najmanje devet mjeseci.

                     (4)

                     Stoga, uzimajući u obzir navedena posebna jamstva koja je pružila Ujedinjena Kraljevina Velike Britanije i Sjeverne Irske, a kako bi se izbjegli nepotrebni poremećaji u trgovini nakon datuma povlačenja, Ujedinjenu Kraljevinu i njezine krunske posjede trebalo bi uvrstiti na popis trećih zemalja, državnih područja, zona ili kompartmenta utvrđenih u Prilogu III. Uredbi (EZ) br. 1251/2008 iz kojih je odobreno unošenje pošiljaka životinja akvakulture u Uniju.

                     (5)

                     Prilog III. Uredbi (EZ) br. 1251/2008 trebalo bi stoga na odgovarajući način izmijeniti.

                     (6)

                     Ova bi se Uredba trebala primjenjivati od 1. studenoga 2019., osim ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog III. Uredbi (EZ) br. 1251/2008 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. studenoga 2019.
            Međutim, ne primjenjuje se ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. listopada 2019.

                  Za Komisiju

                  Predsjednik

               Jean-Claude JUNCKER

            (1)  SL L 328, 24.11.2006., str. 14.

            (2)  Odluka Europskog vijeća (EU) 2019/584, donesena u dogovoru s Ujedinjenom Kraljevinom, od 11. travnja 2019. o produljenju razdoblja iz članka 50. stavka 3. UEU-a (SL L 101, 11.4.2019., str. 1.).

            (3)  Uredba Komisije (EZ) br. 1251/2008 od 12. prosinca 2008. o provedbi Direktive Vijeća 2006/88/EZ u pogledu uvjeta i kriterija certificiranja za stavljanje na tržište i uvoz u Zajednicu životinja i proizvoda akvakulture te utvrđivanju popisa vektorskih vrsta (SL L 337, 16.12.2008., str. 41.).

            PRILOG
            Tablica iz Priloga III. Uredbi (EZ) br. 1251/2008 mijenja se kako slijedi:

                        (a)

                        umeću se sljedeći reci nakon unosa za Cookove Otoke:

                                    „GB

                                    Ujedinjena Kraljevina Velike Britanije i Sjeverne Irske

                                    X

                                    X

                                    X

                                    Cijela zemlja

                                    GG

                                    Guernsey

                                    X

                                    X

                                    X

                                    Cijela zemlja”

                        (b)

                        umeću se sljedeći reci nakon unosa za Izrael:

                                    „IM

                                    Otok Man

                                    X

                                    Cijela zemlja

                                    JE

                                    Jersey

                                    X

                                    X

                                    X

                                    Cijela zemlja”


title: Provedbena uredba Komisije (EU) 2019/1759 оd 23. listopada 2019. o izmjeni Priloga I. Uredbi (EU) br. 605/2010 u pogledu uvrštenja Ujedinjene Kraljevine Velike Britanije i Sjeverne Irske i njezinih krunskih posjeda na popis trećih zemalja ili njihovih dijelova iz kojih je odobreno unošenje u Uniju pošiljaka sirovog mlijeka, mliječnih proizvoda, kolostruma i proizvoda na osnovi kolostruma namijenjenih prehrani ljudi (Tekst značajan za EGP)

text:
                  24.10.2019

                  HR

                  Službeni list Europske unije

                  L 270/66

         PROVEDBENA UREDBA KOMISIJE (EU) 2019/1759
         оd 23. listopada 2019.
         o izmjeni Priloga I. Uredbi (EU) br. 605/2010 u pogledu uvrštenja Ujedinjene Kraljevine Velike Britanije i Sjeverne Irske i njezinih krunskih posjeda na popis trećih zemalja ili njihovih dijelova iz kojih je odobreno unošenje u Uniju pošiljaka sirovog mlijeka, mliječnih proizvoda, kolostruma i proizvoda na osnovi kolostruma namijenjenih prehrani ljudi
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno uvodnu rečenicu njezina članka 8., članak 8. točku 1. prvi podstavak, članak 8. točku 4. i članak 9. stavak 4.,
         budući da:

                     (1)

                     Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji (UEU). Europsko vijeće donijelo je 11. travnja 2019. u dogovoru s Ujedinjenom Kraljevinom Odluku (EU) 2019/584 (2) o produljenju razdoblja iz članka 50. stavka 3. UEU-a. U skladu s tom odlukom razdoblje iz članka 50. stavka 3. UEU-a dodatno je produljeno do 31. listopada 2019. Stoga će se pravo Unije prestati primjenjivati na Ujedinjenu Kraljevinu i u njoj od 1. studenoga 2019. („datum povlačenja”).

                     (2)

                     Uredbom Komisije (EU) br. 605/2010 (3) utvrđuju se uvjeti javnog zdravlja i zdravlja životinja te zahtjevi za izdavanje certifikata za unošenje pošiljki sirovog mlijeka, mliječnih proizvoda, kolostruma i proizvoda na osnovi kolostruma namijenjenih prehrani ljudi u Uniju te popis trećih zemalja ili njihovih dijelova iz kojih je odobreno unošenje takvih pošiljaka u Uniju.

                     (3)

                     Ujedinjena Kraljevina Velike Britanije i Sjeverne Irske pružila je potrebna jamstva da će zajedno sa svojim krunskim posjedima od datuma povlačenja ispunjavati uvjete utvrđene u Uredbi (EU) br. 605/2010 za unošenje u Uniju pošiljaka sirovog mlijeka, mliječnih proizvoda, kolostruma i proizvoda na osnovi kolostruma namijenjenih prehrani ljudi, i to tako što će ostati usklađena sa zakonodavstvom Unije tijekom početnog razdoblja od najmanje devet mjeseci.

                     (4)

                     Stoga, uzimajući u obzir navedena posebna jamstva koja je pružila Ujedinjena Kraljevina Velike Britanije i Sjeverne Irske, a kako bi se izbjegli nepotrebni poremećaji u trgovini nakon datuma povlačenja, Ujedinjenu Kraljevinu i njezine krunske posjede trebalo bi uvrstiti u stupce „A”, „B” i „C” na popisu trećih zemalja ili njihovih dijelova utvrđenih u Prilogu I. Uredbi (EU) br. 605/2010 iz kojih je odobreno unošenje u Uniju pošiljaka sirovog mlijeka, mliječnih proizvoda, kolostruma i proizvoda na osnovi kolostruma namijenjenih prehrani ljudi.

                     (5)

                     Prilog I. Uredbi (EU) br. 605/2010 trebalo bi stoga na odgovarajući način izmijeniti.

                     (6)

                     Ova bi se Uredba trebala primjenjivati od datuma povlačenja, osim ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog I. Uredbi (EU) br. 605/2010 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od datuma povlačenja.
            Međutim, ne primjenjuje se ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. listopada 2019.

                  Za Komisiju

                  Predsjednik

               Jean-Claude JUNCKER

            (1)  SL L 18, 23.1.2003., str. 11.

            (2)  Odluka Europskog vijeća (EU) 2019/584, donesena u dogovoru s Ujedinjenom Kraljevinom, od 11. travnja 2019. o produljenju razdoblja iz članka 50. stavka 3. UEU-a (SL L 101, 11.4.2019., str. 1.).

            (3)  Uredba Komisije (EU) br. 605/2010 od 2. srpnja 2010. o uvjetima zdravlja životinja i javnog zdravlja te uvjetima veterinarskog certificiranja za unošenje sirovog mlijeka i mliječnih proizvoda namijenjenih prehrani ljudi u Europsku uniju (SL L 175, 10.7.2010., str. 1.).

            PRILOG
            Tablica iz Priloga I. Uredbi (EU) br. 605/2010 mijenja se kako slijedi:

                        (a)

                        umeću se sljedeći reci nakon unosa za Etiopiju:

                                    ”GB

                                    Ujedinjena Kraljevina Velike Britanije i Sjeverne Irske

                                    +

                                    +

                                    +

                                    GG

                                    Guernsey

                                    +

                                    +

                                    +„

                        (b)

                        umeće se sljedeći redak nakon unosa za Izrael:

                                    „IM

                                    Otok Man

                                    +

                                    +

                                    +”

                        (c)

                        umeće se sljedeći redak nakon unosa za Island:

                                    „JE

                                    Jersey

                                    +

                                    +

                                    +”


title: Provedbena uredba Komisije (EU) 2019/1760 оd 23. listopada 2019. o izmjeni Priloga I. Uredbi (EZ) br. 119/2009 u pogledu uvrštenja Ujedinjene Kraljevine Velike Britanije i Sjeverne Irske na popis trećih zemalja ili njihovih dijelova iz kojih je odobreno unošenje pošiljaka mesa divljih leporida, određenih divljih kopnenih sisavaca i kunića iz uzgoja u Uniju (Tekst značajan za EGP)

text:
                  24.10.2019

                  HR

                  Službeni list Europske unije

                  L 270/69

         PROVEDBENA UREDBA KOMISIJE (EU) 2019/1760
         оd 23. listopada 2019.
         o izmjeni Priloga I. Uredbi (EZ) br. 119/2009 u pogledu uvrštenja Ujedinjene Kraljevine Velike Britanije i Sjeverne Irske na popis trećih zemalja ili njihovih dijelova iz kojih je odobreno unošenje pošiljaka mesa divljih leporida, određenih divljih kopnenih sisavaca i kunića iz uzgoja u Uniju
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno uvodnu rečenicu njezina članka 8., članak 8. točku 1. prvi podstavak, članak 8. točku 4. i članak 9. stavak 4.,
         budući da:

                     (1)

                     Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji (UEU). Europsko vijeće donijelo je 11. travnja 2019. u dogovoru s Ujedinjenom Kraljevinom Odluku (EU) 2019/584 (2) o produljenju razdoblja iz članka 50. stavka 3. UEU-a. U skladu s tom odlukom razdoblje iz članka 50. stavka 3. UEU-a dodatno je produljeno do 31. listopada 2019. Stoga će se pravo Unije prestati primjenjivati na Ujedinjenu Kraljevinu i u njoj od 1. studenoga 2019. („datum povlačenja”).

                     (2)

                     Uredbom Komisije (EZ) br. 119/2009 (3) utvrđuju se uvjeti javnog zdravlja i zdravlja životinja te uvjeti certificiranja za unošenje u Uniju pošiljaka mesa divljih leporida, određenih divljih kopnenih sisavaca i kunića iz uzgoja te popis trećih zemalja i njihovih dijelova iz kojih je odobreno unošenje takvih pošiljaka u Uniju.

                     (3)

                     Ujedinjena Kraljevina Velike Britanije i Sjeverne Irske pružila je potrebna jamstva za tu zemlju da će od datuma povlačenja ispunjavati uvjete utvrđene u Uredbi (EZ) br. 119/2009 za unošenje pošiljaka mesa divljih leporida, određenih divljih kopnenih sisavaca i kunića iz uzgoja u Uniju, i to tako što će ostati usklađena sa zakonodavstvom Unije tijekom početnog razdoblja od najmanje devet mjeseci.

                     (4)

                     Stoga, uzimajući u obzir navedena posebna jamstva koja je pružila Ujedinjena Kraljevina Velike Britanije i Sjeverne Irske, a kako bi se izbjegli nepotrebni poremećaji u trgovini nakon datuma povlačenja, Ujedinjenu Kraljevinu trebalo bi uvrstiti na popis trećih zemalja i njihovih dijelova utvrđenih u Prilogu I. Uredbi (EZ) br. 119/2009 iz kojih je odobreno unošenje pošiljaka mesa divljih leporida, određenih divljih kopnenih sisavaca i kunića iz uzgoja u Uniju.

                     (5)

                     Prilog I. Uredbi (EZ) br. 119/2009 trebalo bi stoga na odgovarajući način izmijeniti.

                     (6)

                     Ova bi se Uredba trebala primjenjivati od 1. studenoga 2019., osim ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Dio 1. Priloga I. Uredbi (EZ) br. 119/2009 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. studenoga 2019.
            Međutim, ne primjenjuje se ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. listopada 2019.

                  Za Komisiju

                  Predsjednik

               Jean-Claude JUNCKER

            (1)  SL L 18, 23.1.2003., str. 11.

            (2)  Odluka Europskog vijeća (EU) 2019/584, donesena u dogovoru s Ujedinjenom Kraljevinom, od 11. travnja 2019. o produljenju razdoblja iz članka 50. stavka 3. UEU-a (SL L 101, 11.4.2019., str. 1.).

            (3)  Uredba Komisije (EZ) br. 119/2009 od 9. veljače 2009. o utvrđivanju popisa trećih zemalja ili njihovih dijelova za uvoz mesa divljih leporida, određenih divljih kopnenih sisavaca i kunića iz uzgoja u Zajednicu ili njegov provoz kroz Zajednicu te zahtjeva za veterinarsko certificiranje (SL L 39, 10.2.2009., str. 12.).

            PRILOG
            Sljedeći redak umeće se u tablicu iz dijela 1. Priloga I. Uredbi (EZ) br. 119/2009 nakon unosa za Kanadu:

                        „Ujedinjena Kraljevina Velike Britanije i Sjeverne Irske

                        GB

                        WL

                        RM

                        WM”


title: Provedbena Uredba Komisije (EU) 2019/1983 оd 28. studenoga 2019. o izmjeni Provedbene uredbe (EU) 2017/39 u pogledu preraspodjele potpore Unije

text:
                  29.11.2019

                  HR

                  Službeni list Europske unije

                  L 308/82

         PROVEDBENA UREDBA KOMISIJE (EU) 2019/1983
         оd 28. studenoga 2019.
         o izmjeni Provedbene uredbe (EU) 2017/39 u pogledu preraspodjele potpore Unije
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 1370/2013 od 16. prosinca 2013. o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda (1), a posebno njezin članak 5. stavak 5.,
         budući da:

                     (1)

                     Provedbenom uredbom Komisije (EU) 2017/39 (2) utvrđuju se, među ostalim, pravila o preraspodjeli nezatražene potpore Unije među državama članicama koje sudjeluju u programu u školama i koje su obavijestile da su spremne iskoristiti više od iznosa okvirnih dodijeljenih sredstava. Iznos okvirnih dodijeljenih sredstava koji se može preraspodijeliti na drugu državu članicu temelji se na razini iskorištenosti konačnih dodijeljenih sredstava potpore Unije u toj državi članici u prethodnoj školskoj godini. S obzirom na iskustvo stečeno u okviru programa u školama, potrebno je dodatno pojasniti pravila za izračun iznosa okvirnih dodijeljenih sredstava koji je potrebno preraspodijeliti. Kako bi se preraspodjela potpore Unije provela na temelju najnovijih podataka, pri izračunu bi trebalo uzeti u obzir izjave država članica o rashodima nastalima do 31. prosinca.

                     (2)

                     Provedbenu uredbu (EU) 2017/39 trebalo bi stoga na odgovarajući način izmijeniti.

                     (3)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            U članku 7. Provedbene uredbe (EU) 2017/39 stavak 3. zamjenjuje se sljedećim:

                  „3.   Iznos okvirnih dodijeljenih sredstava koji se može preraspodijeliti na drugu državu članicu u skladu sa stavkom 1. temelji se na razini iskorištenosti konačnih dodijeljenih sredstava potpore Unije u toj državi članici u prethodnoj školskoj godini za voće i povrće u školama, odnosno za mlijeko u školama. Uzimajući u obzir izjave o rashodima poslane Komisiji koje se odnose na rashode nastale do 31. prosinca godine koja prethodi podnošenju zahtjeva za potporu Unije u skladu s člankom 10. Provedbene uredbe Komisije (EU) br. 908/2014 (*1), iznos konačnih dodijeljenih sredstava izračunava se na sljedeći način

                              (a)

                              ako je iskorištenost iznosa konačnih dodijeljenih sredstava 50 % ili manja, ne dodjeljuje se dodatna potpora;

                              (b)

                              ako je iskorištenost iznosa konačnih dodijeljenih sredstava veća od 50 %, ali nije veća od 75 %, iznos dodatnih dodijeljenih sredstava ograničen je na najviše 50 % okvirnih dodijeljenih sredstava;

                              (c)

                              ako je iskorištenost iznosa konačnih dodijeljenih sredstava veća od 75 %, iznos dodatnih dodijeljenih sredstava nije ograničen.

                        Izračun opisan u prvom podstavku ne primjenjuje se na države članice koje tek počinju provoditi program u školama ili neku njegovu komponentu tijekom prve dvije godine provedbe programa.

            Članak 2.
            Ova Uredba stupa na snagu trećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 28. studenoga 2019.

                  Za Komisiju

                  Predsjednik

               Jean-Claude JUNCKER

            (1)  SL L 346, 20.12.2013., str. 12.

            (2)  Provedbena uredba Komisije (EU) 2017/39 оd 3. studenoga 2016. o pravilima za primjenu Uredbe (EU) br. 1308/2013 Europskog parlamenta i Vijeća u pogledu potpore Unije za opskrbu voćem i povrćem, bananama te mlijekom u obrazovnim ustanovama (SL L 5, 10.1.2017., str. 1.).


title: Provedbena uredba Komisije (EU) 2019/1984 оd 28. studenoga 2019. o određivanju maksimalnog iznosa potpore za privatno skladištenje maslinova ulja u okviru natječajnog postupka pokrenutog Provedbenom uredbom (EU) 2019/1882

text:
                  29.11.2019

                  HR

                  Službeni list Europske unije

                  L 308/84

         PROVEDBENA UREDBA KOMISIJE (EU) 2019/1984
         оd 28. studenoga 2019.
         o određivanju maksimalnog iznosa potpore za privatno skladištenje maslinova ulja u okviru natječajnog postupka pokrenutog Provedbenom uredbom (EU) 2019/1882
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 1370/2013 od 16. prosinca 2013. o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda (1), a posebno njezin članak 4. stavak 2. prvi podstavak točku (a),
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (2), a posebno njezin članak 18. stavak 2.,
         budući da:

                     (1)

                     Provedbenom uredbom Komisije (EU) 2019/1882 (3) pokrenut je natječajni postupak za privatno skladištenje maslinova ulja.

                     (2)

                     Na temelju ponuda za nadmetanje primljenih tijekom podrazdoblja za podnošenje ponuda koje završava 26. studenoga 2019., maksimalne cjelokupne količine koju je potrebno uskladištiti, procijenjenih troškova skladištenja i ostalih relevantnih tržišnih informacija primjereno je odrediti maksimalni iznos potpore za skladištenje 3 650 tona maslinova ulja za razdoblje od 180 dana kako bi se ublažilo teško stanje na tržištu.

                     (3)

                     Kako bi se osiguralo učinkovito upravljanje mjerom, ova bi Uredba trebala stupiti na snagu na dan objave u Službenom listu Europske unije.

                     (4)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Za ponude podnesene u okviru natječajnog postupka pokrenutog Provedbenom uredbom (EU) 2019/1882 tijekom podrazdoblja koje završava 26. studenoga 2019. maksimalni iznos potpore za privatno skladištenje maslinova ulja iznosi:

                        (a)

                        0,00 EUR po toni po danu za ekstra djevičansko maslinovo ulje;

                        (b)

                        0,83 EUR po toni po danu za djevičansko maslinovo ulje;

                        (c)

                        0,83 EUR po toni pod danu za maslinovo ulje lampante.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 28. studenoga 2019.

                  Za Komisiju,

                  u ime predsjednika,

               Jerzy PLEWA

                  Glavni director

                  Glavna uprava za poljoprivredu i ruralni razvoj

            (1)  SL L 346, 20.12.2013., str. 12.

            (2)  SL L 347, 20.12.2013., str. 671.

            (3)  Provedbena uredba Komisije (EU) 2019/1882 оd 8. studenoga 2019. (SL L 290, 11.11.2019., str. 12.).


title: Provedbena uredba Komisije (EU) 2020/156 оd 23. siječnja 2020. o registraciji oznake zemljopisnog podrijetla jakog alkoholnog pića u skladu s člankom 30. stavkom 2. Uredbe (EU) 2019/787 Europskog parlamenta i VijećaNorsk Akevitt/Norsk Aquavit/Norsk Akvavit/Norwegian Aquavit

text:
                  6.2.2020

                  HR

                  Službeni list Europske unije

                  L 34/13

         PROVEDBENA UREDBA KOMISIJE (EU) 2020/156
         оd 23. siječnja 2020.
         o registraciji oznake zemljopisnog podrijetla jakog alkoholnog pića u skladu s člankom 30. stavkom 2. Uredbe (EU) 2019/787 Europskog parlamenta i Vijeća „Norsk Akevitt”/„Norsk Aquavit”/„Norsk Akvavit”/„Norwegian Aquavit”
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/787 Europskog parlamenta i Vijeća od 17. travnja 2019. o definiranju, opisivanju, prezentiranju i označivanju jakih alkoholnih pića, upotrebi naziva jakih alkoholnih pića u prezentiranju i označivanju drugih prehrambenih proizvoda, zaštiti oznaka zemljopisnog podrijetla za jaka alkoholna pića, upotrebi etilnog alkohola i destilata poljoprivrednog podrijetla u alkoholnim pićima te stavljanju izvan snage Uredbe (EZ) br. 110/2008 (1), a posebno njezin članak 30. stavak 2.,
         budući da:

                     (1)

                     U skladu s člankom 17. stavkom 5. Uredbe (EZ) br. 110/2008 Europskog parlamenta i Vijeća (2) Komisija je ispitala zahtjev Norveške od 25. studenoga 2016. za registraciju oznake zemljopisnog podrijetla „Norsk Akevitt”/„Norsk Aquavit”/„Norsk Akvavit”/„Norwegian Aquavit”.

                     (2)

                     Uredba (EU) 2019/787, kojom je zamijenjena Uredba (EZ) br. 110/2008, stupila je snagu 25. svibnja 2019. U skladu s člankom 49. stavkom 1. te uredbe poglavlje III. Uredbe (EZ) br. 110/2008, koje se odnosi na oznake zemljopisnog podrijetla, stavlja se izvan snage s učinkom od 8. lipnja 2019.

                     (3)

                     Zaključivši da je zahtjev u skladu s Uredbom (EZ) br. 110/2008, Komisija je na temelju članka 17. stavka 6. te uredbe i u skladu s člankom 50. stavkom 4. prvim podstavkom Uredbe (EU) 2019/787 objavila glavne specifikacije iz tehničke dokumentacije u Službenom listu Europske unije (3).

                     (4)

                     Komisiji nije dostavljen nijedan prigovor u skladu s člankom 27. stavkom 1. Uredbe (EU) 2019/787.

                     (5)

                     Oznaku „Norsk Akevitt”/„Norsk Aquavit”/„Norsk Akvavit”/„Norwegian Aquavit” trebalo bi stoga registrirati kao oznaku zemljopisnog podrijetla,

               DONIJELA JE OVU UREDBU:

            Članak 1.
            Registrira se oznaka zemljopisnog podrijetla „Norsk Akevitt”/„Norsk Aquavit”/„Norsk Akvavit”/„Norwegian Aquavit”. U skladu s člankom 30. stavkom 4. Uredbe (EU) 2019/787, ovom se Uredbom odobrava zaštita naziva „Norsk Akevitt”/„Norsk Aquavit”/„Norsk Akvavit”/„Norwegian Aquavit” predviđena člankom 21. Uredbe (EU) 2019/787.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. siječnja 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 130, 17.5.2019., str. 1.

            (2)  Uredba (EZ) br. 110/2008 Europskog parlamenta i Vijeća od 15. siječnja 2008. o definiranju, opisivanju, prezentiranju, označivanju i zaštiti oznaka zemljopisnog podrijetla jakih alkoholnih pića i stavljanju izvan snage Uredbe Vijeća (EEZ) br. 1576/89 (SL L 39, 13.2.2008., str. 16).

            (3)  SL C 239, 16.7.2019., str. 9.